**Združenie pestovateľov obilnín**

Záhradnícka 21, SK-811 07 Bratislava 1, Slovensko

**AKTUÁLNE CENY A VÝVOJ NA TRHU OBILNÍN K 6.8. 2018**

● **Futures ceny zrnín na burzách k 6.8.2018**

|  |  |  |  |
| --- | --- | --- | --- |
|  | €uro/tona | Platí k | trend |
| **Pšenica potravinárska** | | | |
| MATIF Paríž | 211,00 | IX.´18 | *▲* |
| CBoT Chicago | 177,73 | IX.´18 | *▲* |
| KBB Bratislava | 156,87 | IX.´18 | *-* |
| **Kukurica** | | | |
| MATIF Paríž | 200,00 | VIII.´18 | *▲* |
| CBoT Chicago | 122,10 | XII.´18 | *▲* |
| BÉT Budapešť | 154,64 | IX.´18 | *▲* |
| KBB Bratislava | 144,43 | IX.´18 | *-* |
| **Repka olejka** | | | |
| MATIF Paríž | 379,75 | XI.´18 | *▲* |
| KBB Bratislava | 354,95 | IX.´18 | *-* |

*Kurz (NBS): EURO/USD: 1,1588 ▼ ; EURO/HUF: 320,75 ▼*

*Trend: od posledného predošlého údaju: nárast ▲ ; resp. pokles ▼*

**Trhové ceny obilnín vo vybraných krajinách Európskej únie**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Trhové ceny obilnín v EÚ k 6.augustu 2018**, €uro/tona (bez DPH) | | | | | | | | | | | | | | |
| **pšenica potravinárska** | | | | | **jačmeň kŕmny** | | | | | **kukurica kŕmna** | | | | |
| DE | Hamburg | **211,00** | ▲ | DS | DE | Hamburg | **205,00** | ▲ | DS | DE | Mannheim | **188,50** | ▲ | DS |
| FR | Rouen | **-** | - | DP | FR | Rouen | **-** | - | DP | FR | Bordeaux | **-** | - | DP |
| BE | Brusel | **205,00** | ▲ | DP | BE | Brusel | **202,00** | ▲ | DP | HU | Budapešť | **152,62** | ▼ | GEX |
| HU | Transdanub | **152,27** | ▲ | FG | HU | Budapešť | **-** | **-** | GEX | AT | Viedeň | **152,50** | ▼ | DS |
| AT | Viedeň | **175,00** | - | DS | AT | Viedeň | **146,50** | - | DS | PL | Zachodni | **163,79** | ▲ | DF |
| PL | Slaski | **159,84** | ▼ | DF | PL | Zachodni | **151,02** | ▲ | DF | RO | Mutenia | **160,03** | - | DS |
| CZ | Praha | **154,07** | ▼ | DF | CZ | Praha | **129,15** | ▼ | DF | SK | Bratislava | **-** | - | DP |
| RO | Constanta | **174,80** | - | FOB | RO | Mutenia | **156,88** | - | DS | **raž potravinárska** | | | | |
| SK | Bratislava | **156,07** | ▲ | DP | SK | Bratislava | **131,49** | ▲ | DP | DE | Mannheim | **182,50** | ▲ | DS |
| **pšenica kŕmna** | | | | | **jačmeň sladovnícky** | | | | | CZ | Praha | **-** | - | DF |
| DE | Hamburg | **209,00** | ▲ | DS | DE | Stuttgart | **222,50** | - | DS | SK | Bratislava | **-** | **-** | N |
| HU | Transdanub | **143,75** | **-** | FG | CZ | Praha | **-** | **-** | DF | **pšenica tvrdá** | | | | |
| PL | Slaski | **161,39** | ▼ | DF | FR | Rouen | **-** | **-** | DP | ES | Cordoba | **203,00** | ▲ | DS |
| AT | Viedeň | **-** | **-** | DS | PL | Zachodni | **164,93** | ▲ | DF | FR | Port-la-Nouvelle | **-** | - | DP |
| SK | Bratislava | **136,96** | - | DP | SK | Bratislava | **-** | **-** | - | IT | Bologna | **217,50** | - | DF |

Vysvetlivky:

Vývoj trhovej ceny oproti predchádzajúcej hodnote: nárast ▲; pokles ▼; - (bez znaku) stagnácia / neporovnateľné. D – dodané; S – silo; DS – zo sila, na nákladnom aute; DP – z farmy, na nákladnom aute; DF – dodané prvému zákazníkovi, na nákladnom aute; FG – cena na farme; GEX – cena na burze obilia; FOB – „free on board“ (Incoterm) – voľné na palube; CIF – po zaplatení nákladov, poistenia a naloženia; N – neznáme miesto.

**● Ceny obilnín na Slovensku k 31.- 32.týždňu 2018 (v €uro/t)**

|  |  |  |  |
| --- | --- | --- | --- |
|  | **Západ** | **Stred** | **Východ** |
| **Pšenica potravinárska** | | | |
| **kvalita E** | 150 - 165 | 150 - 160 | 150 - 160 |
| **kvalita A** | 140 - 150 | 140 - 150 | 140 - 150 |
| **kvalita B** | 130 - 140 | 130 - 140 | 130 - 140 |
| **Pšenica kŕmna** | 120 - 130 | 120 – 130 | 120 - 130 |
| **Jačmeň sladovnícky** | 175-190 | - | - |
| **Jačmeň kŕmny** | 120 - 130 | 120 - 130 | 120 - 130 |
| **Kukurica na zrno** | 130 - 140 | 130 - 140 | 130 - 140 |

*Vysvetlivky: Západ – kraje BA, TT, NR, TN; Stred – kraje BB, ZA; Východ – kraje PO, KE.*

*Zdroje informácií: Ing. Urminský, Ing. Jakubička, Ing. Papp; Ing. Slocik; Ing. Krajanec.*

● **Komentár**

Posledné štatistiky o očakávanej úrode tohto roka v Európe, ale aj v Amerike, dvíhajú ceny hlavných komodít na svetovom trhu. Napríklad parížska burza MATIF v tomto týždni zaznamenala futures cenu pšenice potravinárskej až 211,00 €/t (*navyše s očakávaným rastúcim trendom*), čo je najvyššia hodnota od roku 2014. Rastie aj cena kŕmneho obilia, vrátane kukurice (futures). Paniku na trhoch by však mohla schladiť viac ako dostatočná úroveň svetových zásob obilnín z predošlých rokov.

Podľa správy **AMIS** (Systém informácií z poľnohospodárskych trhov) z 2.8.2018, zasiahlo suché a teplé počasie počas žatvy mnohé krajiny sveta, čo môže spôsobiť pokles v odhadoch produkcie. Podľa GEOGLAM Crop monitor je možné očakávať nižšiu svetovú úrodu pšenice ako v minulom – rekordnom roku, ale situácia v hlavných producentských oblastiach nie je alarmujúca všade. V Európskej únii suché a teplé podmienky ovplyvnili úrodu pšenice v strednej a severnej časti, čo bude znamenať pokles produkcie asi o tretinu. Na Ukrajine je už žatva takmer ukončená a sucho znížilo úrodu pšenice najmä na juhu a východe krajiny. Aj v Ruskej federácii sa začal zber ozimnej pšenice kvôli suchu skôr, ako obvykle. Najviac boli suchým a teplým priebehom počasia znížené úrody okolo rieky Volga a v južných oblastiach, no neklesli pod 5-ročný priemer. Jariny sú v dobrom stave vďaka aktuálnym zrážkam. Jarná pšenica v Kazachstane tiež profituje z vlhkého počasia na severe. V Ćíne sú podmienky vo všeobecnosti dobré pre zber pšenice ozimnej i jarnej. Zber ozimnej pšenice na „Veľkých pláňach“ v Spojených štátoch amerických prebiehal v suchých podmienkach a dosiahol omnoho nižšiu ako normálnu produkciu. Zvyšok krajiny a zber jarnej pšenice už má dobré podmienky. Podmienky pre zber pšenice v Kanade sú viac-menej priaznivé, s mierne suchším počasím na južnej hranici. V Austrálii deficit vlahy počas vegetatívneho obdobia zrejme zníži úrodu vo viacerých častiach krajiny. Austrálsky premiér, Malcolm Turnbull, oznámil, že tamojšia vláda poskytne extra pomoc na úrovni 190 mil. AUS (asi 140 mil. USD) pre farmárov, ktorí boli najviac postihnutí extrémnym suchom, aké si tu nepamätajú ani najstarší obyvatelia.

*Zdroje: Európska Komisia; IEG Vu; AMIS; internetové portály búrz.*

Spracovala: Ing. Vladimíra Debnárová, tajomník Združenia pestovateľov obilnín; [**www.obilninari.sk**](http://www.obilninari.sk)